Rangers steeds onoorwonne - DieHoorn
Rangers steeds onoorwonne
DIE eerste rugbyspan van Dysselsdorp Rangers het Saterdag in die SWD Karoostreekliga die span van Korrektiewe Dienste op Oudtshoorn met 32-24 geklop om sy onoorwonne status te behou.
Korrektiewe Dienste, wat van die afskop met ’n geweldige aanslag vorendag gekom het, het rustyd met 14-8 voorgeloop. Rangers het in die tweede helfte egter na ’n hoër rat oorgeskakel om eindelik vyf drieë te druk vir ’n bonuspuntoorwinning.
Albei spanne verdien lof vir die klipharde, maar tog gedissiplineerde spel wat opgedis is.
Vir Rangers het Caserino (Ryno) Lewis, vleuel, twee drieë gedruk en Patrick Jaftha, vleuel, Donnie Makonie, losskakel, en Davestine Esau, heelagter, een elk. Esau het ook met ’n strafdoel en ’n doelskop geslaag, en Jaftha met ’n doelskop.
Rangers se grootste uitblinkers was Caserino Lewis en Shawandré (Pannas) Lewis, skrumskakel. ’n Blink toekoms word vir dié twee 19-jariges voorspel. Esau het ook puik gespeel en sy puntetotaal vir die seisoen tot 69 opgeskuif.
Beandré Botha (21), slot/flank, het uitgestaan in die lynstane.
• Rangers B het vir Korrektiewe Dienste B met 10-8 geklop en is ook steeds onoorwonne.
Vir die wenspan het Elton Koopman (vleuel) ’n drie gedruk. Ben Gertse (losskakel) het verdoel en ook ’n strafdoel aangeteken.
Rangers reis die naweek na Haarlem.
Ockie wen houespel
Deur Higgo Jacobs Ockie Horowitz het Saterdag afd A van die Oudtshoorn Gholfklub se maandelikse houespel gewen met ’n...
Gholfspelers dreun mekaar op
Deur Higgo Jacobs DIE Oudtshoorn Gholfklub se individuele stableford Saterdag is deur Chris Odendaal met ’n telling van 39 punte...
Harlequins maak stem dik
Deur Wyndham Ewerts DIE eerste krieketspan van Harlequin Forces het Saterdag op die Infante­rieskool se sportgronde in Parkweg, Oudtshoorn, vir...
Oudtshoorniet gekies vir Suid-Afrikaanse Platteland o.19-muurbalspan
Jan-Ernst Brink van Oudtshoorn is vir die Suid-Afrikaanse Platteland-se o.19-muurbalspan gekies en sal tydens die wintervakansie aan ’n interprovinsiale...
Collegians Rugbyklub gee erkenning aan sy spelers
Collegians Rugbyklub het aan sy spelers erkenning gegee tydens die klub se prysuitdeling op Saterdagaand 18 November in die...
Adias eindig bo-aan punteleer!
Deur Wyndham Ewerts ADIAS Rugbyklub het Saterdag op die Bridgton Sportgronde in sy laaste SWD Karoostreekligawedstryd van die seisoen...
Anel 22ste uit 2795 vroue
Deur Ilze-Mari Gründling Anel van Wyk van Oudtshoorn het Sondag (17 September) die 22ste plek vanuit 2 795 vroue...
SA Padfiets- en Tydtoetskampioenskap wenners
Daryl Impey, wat in January die Tour Down Under in Australië gewen het, het gister die goue medalje en...
Borgtog van R30 000 vir Maggie TitusLangenhoven Gimnasium leerder se skopbokskampioen